《送王璋长官赴真定孙和甫辟书》
宋代·苏辙

昔年旅南服，始识王荆州。
威动千里肃，恩宽行客留。
従容见少子，风采倾凡俦。
温然吐词气，已觉清且修。
不见十五年，相逢话百忧。
青衫走尘土，白发各满头。
新弃东海邑，愿従北诸侯。
北鄙事方夥，饥馑连戈矛。
盟好未可轻，念当事怀柔。
主将今老成，勉尽良计筹。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。